טים וולז

טימותי "טים" ג'יימס וולז (באנגלית: Timothy "Tim" James Walz; נולד ב-6 באפריל 1964) הוא פוליטיקאי אמריקאי, המכהן כמושל מדינת מינסוטה מאז ינואר 2019. ב-6 באוגוסט 2024 הוכרז בתור המועמד לתפקיד סגן הנשיא מטעם המפלגה הדמוקרטית בבחירות 2024. וולז הוא חבר מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, וטרם היבחרו למושל היה חבר בית הנבחרים של ארצות הברית מטעם מחוז הקונגרס הראשון של מינסוטה. וולז נולד בעיר וסט פוינט שבמזרח נברסקה, בנם של דרלין ר' וג'יימס פ' וולז. אביו היה מנהל בית ספר ציבורי ופעיל קהילתי ששירת בצבא ארצות הברית במלחמת קוריאה. וולז בעל שורשים גרמניים, איריים ושוודיים. הוא גדל כקתולי בשדראן (Chadron), קהילה כפרית באזור הצפון-מערבי של נברסקה. את לימודיו התיכוניים סיים בתיכון בוט. הוא המשיך ללימודי תואר ראשון במדעי החברה במכללת שדראן סטייט. וולז לימד בשמורת האינדיאנים "פיין רידג'" ולאחר מכן היה מורה ברפובליקה העממית של סין מטעם הארגון "WorldTeach". בשנת 1981 התגייס למשמר הלאומי של צבא ארצות הברית, ושירת בשירות פעיל במשך 24 שנה. ב-1989 זכה בתואר "החייל והאזרח של נברסקה" של אותה השנה. וולז הועלה לדרגת סרג'נט מייג'ור ואז בחר לפרוש משירותו הצבאי בטרם הושלמו שש שנות שירות עם פלוגתו. זאת, כאשר קיבל פקודה להתייצב עם עמיתיו בעיראק. מכיוון שוולז לא עמד בתנאים הכרוכים להעלאה בדרגה, הוא השתחרר בדרגת רב-נגד (Master Sergeant). לאחר מכן החל את דרכו המקצועית כמורה לגאוגרפיה ומאמן פוטבול בתיכון מנקאטו וסט. וולז החליט להתמודד לקונגרס של ארצות הברית בבחירות אמצע הכהונה ב-2006. בבחירות המקדימות שנערכו במפלגת העבודה הדמוקרטית החקלאית של מינסוטה התמודד ללא יריבים, ובבחירות הכלליות הביס את נציג המחוז המכהן גיל גוטנכט. ב-3 בינואר 2007 הושבע לתפקידו. וולז נבחר מחדש בשנת 2008 עם 62% מהקולות, והפך ללא-רפובלקני השני שזכה לתקופת כהונה שנייה כנציג המחוז בבית הנבחרים. ב-2010 נבחר לתקופת כהונה שלישית כשהביס ב-2010 את חבר בית המחוקקים של מינסוטה רנדי דממר עם 50% מקולות הבוחרים. הוא נבחר מחדש בשנים 2012, 2014 ובפעם האחרונה בבחירות 2016. בהשבעתו הראשונה לבית הנבחרים הפך וולז לחייל המשוחרר שאינו קצין בדרגה הגבוהה ביותר אי פעם בבית הנבחרים. במרוצת תריסר שנות כהונתו, היה וולז חבר בוועדה לענייני חיילים משוחררים, בוועדת החקלאות ובוועדת הכוחות המזוינים. יחד עם עמיתו הדמוקרטי קית' אליסון, וולז התנגד ב-2007 לתוכניתו של נשיא ארצות הברית ג'ורג' ווקר בוש להגדיל את מספר חיילי הכוחות המזוינים של ארצות הברית בעיראק. בשבוע הראשון שלו כחבר בית הנבחרים, יזם וולז הצעת חוק להעלאת שכר המינימום, הצביע בעד מחקר בתאי גזע, תמך בהיתר למדיקר לנהל משא ומתן על מחירי תרופות, והביע תמיכה בשיטת ניהול יתרת כספים באופן שוטף (Pay as you go) כדרך לניהול תקציב המדינה. כמי שמייצג מחוז שמצביע באופן מסורתי למועמדי המפלגה הדמוקרטית, לוולז היה בבית הנבחרים דפוס הצבעה מתון יחסית. הוא גם הצביע בעד מימון הפעולות הצבאיות של ארצות הברית בעיראק ובאפגניסטן. במהלך הקונגרס ה-114 של ארצות הברית הוגדר בידי מרכז לוגאר ובידי בית הספר מקורט למדיניות ציבורית של אוניברסיטת ג'ורג'טאון כחבר השביעי הכי דו-מפלגתי בבית הנבחרים. וולז תמך לאורך כל כהונתו בלגליזציה של סמים קלים ושל מריחואנה רפואית, לצד שימוש בקנאביס לצורכי פנאי פרטיים. 12 שנותיו בבית הנבחרים נחתמו ב-3 בינואר 2019, יום התכנסות הקונגרס ה-116 של ארצות הברית, לאחר שנבחר לתפקיד מושל מינסוטה בנובמבר 2018. ב-27 במרץ 2017 הכריז וולז שיתמודד לתפקיד מושל מינסוטה בבחירות 2018 בארצות הברית. המושל המכהן, מארק דייטון, הודיע מוקדם יותר על פרישתו מהתפקיד לאחר שמונה שנים בתפקיד. בראשית אוקטובר באותה השנה בחר וולז בפגי פלנאגן כעמיתתו למירוץ. עם היבחרו של וולז לתפקיד, פלנאגן נעשתה האישה התשיעית ברציפות בתפקיד סגנית המושל. ב-14 באוגוסט 2018 ניצח וולז את שני יריביו בבחירות המקדימות שנערכו במפלגה הדמוקרטית, לורי סוואנסון וארין מרפי, לאחר מערכת בחירות צמודה. וולז זכה לתמיכתם של אישים וארגונים רבים, ובהם ברק אובמה, טינה סמית', איימי קלובשר, אריק גרסטי, ברני פרנק, וולטר מונדייל ודניס מקדאנה. בנובמבר 2018 ניצב וולז בפני יריבו ומועמד המפלגה הרפובליקנית, ג'ף ג'ונסון, ביום הבחירות הכלליות. פרשנים פוליטיים ראו בבחירות מעין משאל עם בקרב תושבי מינסוטה על הנשיא דונלד טראמפ, שזכה לאחוזי הצבעה גבוהים במינסוטה בבחירות לנשיאות ארצות הברית 2016. לניצחונו של וולז תרמו שיעור הצבעה גבוה עבורו ביישובים שבהם טראמפ גבר על הילרי קלינטון ב-2016, וההתמקדות של וולז בנושאים כמו חינוך, תחבורה וביטוחי בריאות. וולז ניצח את ג'ונסון בפער של 11.4% ונבחר למושל ה-41 של מינסוטה ב-6 בנובמבר. ב-7 בינואר 2019 הושבע וולז לתפקידו. במהלך כהונתו הוביל וולז את מינסוטה בעת התפרצות נגיף הקורונה בארצות הברית ובעת מחאות ג'ורג' פלויד, שפרצו בעקבות רצח ג'ורג' פלויד במיניאפוליס בידי שוטר במשטרת העירייה. ב-6 באוגוסט 2024 בחרה בו סגנית נשיא ארצות הברית קמלה האריס לעמיתהּ למרוץ בבחירות לנשיאות ארצות הברית. ב-21 באוגוסט 2024 קיבל באופן רשמי את מועמדות המפלגה הדמוקרטית לתפקיד סגן נשיא ארצות הברית. וולז תומך בזכות לבצע הפלה. במהלך כהונתו כחבר בית הנבחרים התנגד לחוק האוסר על מימון פדרלי של הפלות מלאכותיות. וולז קיבל דירוג של 100 מתוך 100 מארגון הורות מתוכננת שנחשב לארגון תומך הפלות. "הוועדה הלאומית לזכות לחיים", ארגון המתנגד להפלות, נתנה לו דירוג של 0 מתוך 100. וולז תומך בזכויות להט"ב – הוא תמך בכמה חוקים פדרליים נגד אפליה על בסיס נטייה מינית, וב-2009 קרא להפסקת מדיניות "אל תשאל, אל תספר". ב-2011 הכריז על תמיכה בחוק פדרלי להכרה בנישואים של זוגות מאותו המין. בכהונתו בבית הנבחרים היה וולז תומך נלהב בזכות לשאת נשק וזכה כמה פעמים לתמיכת איגוד הרובאים הלאומי. בעקבות הטבח בתיכון דאגלס ב-2018 שינה את עמדותיו, והחל לפעול נגד עמדות איגוד הרובאים. ב-2023 הביע תמיכה באסדרת התחום וקידם חוק שדורש עריכת בדיקות רקע לרוכשי נשק. וולז תומך בלגליזציה של סמים קלים ובמהלך השנים הציע כמה פעמים להכשיר את השימוש בקנאביס. בנאום שנשא במהלך התמודדותו לתפקיד המושל ב-2017 הצהיר כי: "יש לנו הזדמנות במינסוטה להחליף את המדיניות הכושלת הנוכחית במדיניות שיוצרת הכנסות ממיסים, מוסיפה מקומות עבודה, בונה הזדמנויות לתושבי מינסוטה, מגינה על ילדי מינסוטה וסומכת על מבוגרים שיקבלו החלטות אישיות בהתבסס על חירויותיהם האישיות". במאי 2023 חתם על חוק שהכשיר שימוש בקנביס במינסוטה. וולז היה מורה בבית ספר במשך 20 שנים, והוא תומך בחיזוק החינוך הציבורי ובשיפורו. הוא תמך בכמה הצעות חוק להורדת שכר הלימוד בבתי ספר ובמכללות. וולז גינה את מתקפת הפתע של חמאס ב-7 באוקטובר והורה להוריד את דגלי מוסדות מינסוטה לחצי התורן. לאחר הפריימריז הדמוקרטיים לבחירות לנשיאות ב-2024, שבהם נמנעו 19% מהמצביעים, הביע וולז הבנה כלפי מי שעשו זאת כדי למחות נגד צעדים פרו-ישראליים של הנשיא ביידן במלחמת חרבות ברזל, וכינה אותם "מעורבים אזרחית". וולז תומך בהפסקת אש מיידית במלחמה. מדיה וקבצים בנושא טים וולז בוויקישיתוף אתר האינטרנט הרשמי של מושל מינסוטה טים וולז טים וולז, ברשת החברתית פייסבוק טים וולז, ברשת החברתית אקס (טוויטר) טים וולז, ברשת החברתית אינסטגרם טים וולז, ברשת החברתית טיקטוק טים וולז, סרטונים בערוץ היוטיוב טים וולז, באתר פליקר טים וולז, באתר המדריך הביוגרפי של הקונגרס של ארצות הברית (באנגלית) Jackson, Jazzmine; Callaghan, Peter (24 ביולי 2024). "Who is Tim Walz, one of Kamala Harris' top contenders for Vice President?". MinnPost. ארכיון מ-6 באוגוסט 2024. נבדק ב-31 ביולי 2024. {{cite news}}: (עזרה) Coolican, J. Patrick (14 באוקטובר 2018). "Tim Walz's campaign for Minnesota governor aiming to bridge the great divide". Star Tribune. ארכיון מ-24 בפברואר 2023. נבדק ב-31 ביולי 2024. {{cite news}}: (עזרה) Roberts, Duncan (8 באוגוסט 2024). "US vice president hopeful Tim Walz's Luxembourg heritage". Luxembourg Times. ארכיון מ-8 באוגוסט 2024. נבדק ב-8 באוגוסט 2024. that makes Walz 50% German, 25% Swedish and 12.5% Luxembourgish and Irish {{cite news}}: (עזרה) Londoño, Ernesto; Nagourney, Adam (7 באוגוסט 2024). "Tim Walz's Extraordinarily Ordinary Life". The New York Times (באנגלית אמריקאית). ISSN 0362-4331. ארכיון מ-7 באוגוסט 2024. נבדק ב-8 באוגוסט 2024. {{cite news}}: (עזרה) פטרישיה מאזי, ‘Generations of Pain’: Gov. Tim Walz Appeals for Healing in Minnesota, באתר הניו יורק טיימס, 29 במאי 2020 (באנגלית) כריסטין באומן, Former National Guardsmen: Tim Walz Is Misleading The Public About His Time In Service, באתר אלפא ניוז, 31 באוקטובר 2018 (באנגלית) סמואל ג. פרידמן, Congressman, Teacher, Soldier, and He’s Back in Town for a Visit, באתר הניו יורק טיימס, 25 באפריל 2007 (באנגלית) סם ברודי, How Tim Walz made the Republican-leaning First District safe for Democrats, באתר MinnPost‏, 27 בספטמבר 2016 (באנגלית) Democrat Tim Walz Re-Elected In 1st Congressional District, באתר Minnesota‏ CBS‏, 9 בנובמבר 2016 (באנגלית) מארק פישניץ', Walz eager to dig into legislative issues, באתר Wayback Machine‏, 6 בינואר 2007 (באנגלית) The Lugar Center - McCourt School Bipartisan Index, מסמך מאת מרכז לוגאר ובית הספר מקורט למדיניות ציבורית (באנגלית) טים פוגמיר, Walz wants state to be ready to roll on legal marijuana, באתר MPR News‏, 26 באוגוסט 2019 (באנגלית) סטיב קרנובסקי, Democratic Rep. Tim Walz to run for Minnesota governor, באתר AP‏, 27 במרץ 2017 (באנגלית) ג'. פטריק קוליקן, DFL candidate for governor Tim Walz picks Peggy Flanagan, state representative from Twin Cities, as running mate, באתר סטאר טריביון, 5 באוקטובר 2017 (באנגלית) איגור בוביק, Rep. Tim Walz Wins Democratic Nomination For Governor Of Minnesota, באתר הפינגטון פוסט, 14 באוגוסט 2018 (באנגלית) כריסטופר מייגן, How Walz won: Flipping Trump districts — while leaving Trump out of it, באתר טווין סיטיז, 11 בנובמבר 2018 (באנגלית) ג'. פטריק קוליקן, Tim Walz defeats Jeff Johnson in high-stakes election for Minnesota governor, באתר סטאר טריביון, 7 בנובמבר 2018 (באנגלית) ציקי ברנדוין, דיווח: קמלה האריס בחרה בטים וולז לסגנה, באתר ערוץ 7, 6 באוגוסט 2024 טים וולז מונה רשמית כסגנה של קמלה האריס: "הכבוד הגדול של חיי", באתר ynet, 22 באוגוסט 2024 Ameigh, Sarah. "North Carolina's Anti-LGBT Measure: A Reactionary's Response to Progress". American Humanist. אורכב מ-המקור ב-30 בספטמבר 2011. נבדק ב-25 בספטמבר 2011. {{cite web}}: (עזרה) "Walz picks up NRA endorsement over Quist". 2 באוקטובר 2012. ארכיון מ-6 בינואר 2022. נבדק ב-6 בינואר 2022. {{cite web}}: (עזרה) "Gov. Walz signs public safety bill, including new gun control measures". kare11.com (באנגלית אמריקאית). 19 במאי 2023. נבדק ב-2023-06-05. {{cite web}}: (עזרה) "'Keep choosing the right fights': Gov. Walz delivers annual State of the State Address". kare11.com (באנגלית אמריקאית). 19 באפריל 2023. נבדק ב-2023-07-19. {{cite web}}: (עזרה) Faircloth, Ryan (12 במרץ 2019). "Gov. Walz lights into MN Republicans for killing recreational marijuana bill". St. Paul Pioneer Press. אורכב מ-המקור ב-1 בדצמבר 2020. נבדק ב-11 בינואר 2023. {{cite news}}: (עזרה) Pugmire, Tim (26 באוגוסט 2019). "Walz wants state to be ready to roll on legal marijuana". MPR News. ארכיון מ-11 בינואר 2023. נבדק ב-11 בינואר 2023. {{cite news}}: (עזרה) Jaeger, Kyle (9 בינואר 2023). "Minnesota's Governor Wants People To Sign A Marijuana Petition Asking Lawmakers To Put Legalization On His Desk". Marijuana Moment. ארכיון מ-11 בינואר 2023. נבדק ב-11 בינואר 2023. {{cite news}}: (עזרה) Ahmed, Trisha (30 במאי 2023). "Minnesota governor signs bill legalizing recreational marijuana starting in August". Associated Press. נבדק ב-16 ביולי 2023. {{cite news}}: (עזרה) Jaeger, Kyle (30 במאי 2023). "Minnesota Governor Signs Marijuana Legalization Bill Into Law". Marijuana Moment. נבדק ב-16 ביולי 2023. {{cite news}}: (עזרה) "Project Vote Smart — Representative Walz on HR 3221 – Student Aid Program Modifications". Votesmart.org. נבדק ב-12 ביולי 2010. {{cite web}}: (עזרה) "Project Vote Smart — Representative Walz on HR 1 – Appropriations, Tax Law Amendments, and Unemployment Benefit Amendments ("Stimulus Bill")". Votesmart.org. נבדק ב-12 ביולי 2010. {{cite web}}: (עזרה)